R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind concesionarea terenurilor înscrise în CF nr. 404101 cu nr. cad. A64/1/127 și CF nr. 404100 cu nr. cad. De70/7 situate în zona PUZ Termal Deta.
Analizând temeiurile juridice, respectiv:

a) art.15 lit.e) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
b) art. 129 alin. (2) litera c), alin. (6) litera b) din O.U.G. nr. 57/2019 privind Codul Administrativ, cu modificările și completările ulterioare;
Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator, nr. 9.969/15.11.2021;
b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadru Aparatului de specialitate al Primarului orașului Deta, înregistrat sub nr. 9.493/16.11.2021 prin care se propune concesionarea terenurilor înscrise în CF nr. 404101 cu nr. cad. A64/1/127 și CF nr. 404100 cu nr. cad. De70/7 situate în zona PUZ Termal Deta, pentru extinderea construcției pe terenul alăturat, la cererea proprietarilor Mitran Maria și Mitran Tiberiu;   

c) avizele consultative ale Comisiei Urbanism și Comisiei Economice ale consiliului local,
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

Consiliul local al orașului Deta adoptă prezenta hotărâre:

             Art.1. Se aprobă concesionarea terenurilor înscrise în CF nr. 404101 cu nr. cad. A64/1/127 și CF nr. 404100 cu nr. cad. De70/7 situate în zona PUZ Termal Deta, numiților Mitran Maria și Mitran Tiberiu, pentru extinderea construcției pe terenurile alăturate, dacă sunt îndeplinite următoarele:

-ambele părți fac dovada îndeplirii obligațiilor la bugetul local al oraşului Deta (certificat de atestare fiscala eliberat de Serviciul Buget, contabilitate, impozite şi taxe Deta) în original sau copie legalizată, din care să reiasă ca nu au datorii la bugetul local. 

- să nu fi refuzat încheierea unui contract şi/sau preluarea unui bun proprietatea Oraşului Deta, în urma unei licitaţii organizate anterior;

- să nu li se fi reziliat un contract de concesiune, locaţiune având ca obiect un bun proprietatea Oraşului Deta, ca urmare a neîndeplinirii culpabile a obligaţiilor contractuale.

             Art.2. Prețul de concesiune este de 4,43 lei/mp./an conform Hotărârii Consiliului local al orașului Deta nr.71 din 20.12.2016 privind reactualizarea tarifelor minime de concesionare a terenurilor din proprietatea publică sau privată a oraşului, pentru realizarea de lucrări de construcţii, ce va putea fi modificat potrivit clauzelor contractuale.
Art.3. Cu ducerea la îndeplinire a prezentei hotărâri se încredinţează Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta.
             Art.4. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituției Prefectului - Județul Timiş;

- Primarului orașului Deta;  

- Compartimentului Administrație publică locală, protocol;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- Mitran Maria și Mitran Tiberiu.

